Diari Oficial de la Generalitat Valenciana


Sumari del DOGV 882, del 09-08-1988 (1988/811801)

RESOLUCIÓ de 14 d'abril de 1988, de la Direcció General de Centres i Promoció Educativa, per la qual es regula l'activitat econòmica dels centres docents públics de nivells no universitaris.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   882

Data del DOGV
:   09-08-1988

Secció del DOGV
:   ALTRES DISPOSICIONS

Número del document
:   1988/811801


Data del document
:   14-04-1988

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Resolució de 14 d'abril de 1988, de la Direcció General de Centres i Promoció Educativa, per la qual es regula l'activitat econòmica dels centres docents públics de nivells no universitaris.  
La necessitat d'adequar permanentment l'activitat econòmica dels Centres Docents Públics a la realitat quotidiana d'aquest i l'exigència d'avançar en la flexibilització, agilitació i transparència d'aquesta per tal d'assolir el màxim rendiment possible dels recursos econòmics disponibles, motiva la reglamentació de l'activitat econòmica dels Centres Públics de nivells no universitaris.  
La Resolució de 30 de gener de 1987 de la Direcció General d'Educació Bàsica i Ensenyaments Especials i de 10 de febrer de 1987 de la Direcció General d'Ensenyaments Mitjans, regulen en els respectius nivells, l'activitat econòmica dels Centres Docents Públics.  
L'actual estructura orgànica de la Conselleria de Cultura, Educació i Ciència, amb la creació de la Direcció General de Centres i Promoció Educativa, de la qual depén la gestió econòmica dels Centres Educatius que imparteixen ensenyaments no universitaris, aconsella la regulació de l'activitat econòmica d'aquests d'una manera anàloga.  
En virtut d'això, segons que preveu l'Acord del Consell de la Generalitat Valenciana de 19 de gener de 1987,. en la vigent Llei 1/1988, de 29 de febrer, de Pressupostos de la Generalitat Valenciana per a l'exercici 1988 i fent ús de les competències del Reial Decret 2093/1983, de 28 de juliol (BOE de 6 d'agost), recolc:  
En tots els Centres Públics d'Ensenyaments no universitari s'estableix, a partir de l'1 de gener de 1988, la normativa següent en les actuacions econòmico-administratives:  
1. Dels ingressos.  
Constituiran ingressos dels Centres, que s'hauran de destinar a despeses de funcionament:  
1r. Els fons que la Conselleria de Cultura, Educació i Ciència a proposta de la Direcció General de Centres i Promoció Educativa, els lliure per quadrimestres, mitjançant ordres de pagament en ferm amb càrrec al Pressupost Anual.  
Les quantitats anuals que hauran de rebre els Centres d'Ensenyaments no universitaris per a despeses de funcionament els fixarà la Direcció General de Centres i Promoció Educativa per a cada exercici econòmic d'acord amb els Pressupostos Generals.  
2n. Els fons produïts per llegats, donacions o qualsevol forma admissible en dret que provenen d'ens públics o privats, i de particulars.  
3r. Els derivats de la venda de béns i prestació de serveis distints dels gravats per les taxes.  
En aquest sentit, els Centres podran obtenir ingressos a causa de las venda de béns i serveis que esporàdicament i excepcionalment produiran a causa de la importació de la docència en la vessant pràctica i amb la prestació de serveis pel que fa a activitats de caràcter públic comunitari. En ambdós casos la quantitat rebuda no excedirà de l'estrictament derivada de les despeses d'utilització dels béns públics i s'exclourà espressament qualsevol percepció que supose valor afegit, lloguer o benefici.  
II. De les despeses de funcionament.  
Correspon al Consell Escolar l'aprovació del projecte del pressupost anual del Centre, amb la distribució dels recursos econòmics en els diferents àmbits de funcionament d'aquest.  
S'entendrà per despeses de funcionament:  
1r. Els continguts en la vigent classificació econòmica dels Pressupostos de la Generalitat dins del Capítol Segon i els conceptes del qual s'indiquen en l'Annex I.  
2n. Els destinats a la reparació d'immobles del Centre.  
3r. Els destinats a l'adquisició de mobiliari i equips didàctics del propi Centre.  
Les despeses esmentades en els apartats 2n. i 3r. seran realitzables sempre que:  
1. Queden cobertes les necessitats per al funcionament normal del Centres i les que demanen les activitats educatives.  
2. Es compe amb l'autorització prèvia de la Direcció Territorial de Cultura i Educació.  
3. La suma de les despeses destinades a aquests no depasse les 600.000 pessetes anuals. Quan es tracte exclusivament d'obres, aquestes deuran de precissar projecte d'obra.  
En cap cas, es destinaran aquests recursos per a suplir obligacions que, pel que fa a ampliacions, reformes, conservació, manteniment, serveis o subministraments, estan atribuïdes a l'Administració Local o Autonòmica.  
En l'adquisició de mobiliari i equips didàctics s'adjuntarà a la sol·licitud d'autorització tres pressupostos de diferents firmes comercials.  
III. De la justificació de les despeses de funcionament.  
La justificació de les despeses de funcionament realitzades amb recursos l'origen dels quals es troba en els ingressos citats en l'apartat 1 es farà mitjançant la rendició davant la Intervenció General de la Generalitat Valenciana, d'un únic compte de gestió anual que s'ajustarà a allà que estableix l'Annex II de la present Resolució i la tramitació de la qual tindrà el procés següent:  
1r. En el mes de gener de cada any, el Director del Centre presentarà al respectiu Consell Escolar, per tal que l'aprove si s'escau, el compte únic de gestió anual de l'exercici de l'any anterior.  
2n. Una vegada aprovada per Consell Escolar corresponent, la direcció de cada Centre remetrà a la Direcció Territorial abans del 28 de febrer una còpia d'aquest compte on es farà constar la diligència d'aprovació pel Consell Escolar.  
3r. Els Directors Territorials de Cultura i Educació trametran els comptes en la Intervenció Delegada de la Generalitat Valenciana a la Conselleria de Cultura, Educació i Ciència abans del 31 de març,; tot això sense perjudici del control financer a què queden subjectes els Centres segons que estableix el número tres de l'article 60 de la Llei d'Hisenda Pública de la Generalitat Valenciana.  
IV Obertura i funcionament de comptes corrents.  
Els Centres mantindran un únic compte obert en qualsevol entitat bancària o d'estalvis, a nom del Centre, a través del qual es gestionaran els moviments de fons sobre despeses de funcionament.  
Les ordres de pagament que s'expediran contra aquest compte, tindran validesa sota les firmes del Director i el Secretari si n'hi havia, i si en mancava, el Professor que forme part de la Comissió Econòmica.  
Si n'hi ha Administrador, aquest substituirà amb la seua firma, la del Secretari.  
Per a preveure els casos d'absència o malaltia, s'establiran els que han de substituir-los en la firma d'aquestes ordres de pagament.  
En els Centres d'una unitat, queda autoritzat el Professor titular a tenir una sola firma en aquest compte.  
Els canvis de compte que es produiran, es trametran exclusivament en el mes de desembre. Els Centres remetran a la corresponent Direcció Territorial de Cultura i Educació la sol·licitud d'autorització, en aquest sentit i faràn constar les dades bancàries del compte anterior i les del nou. En el mateix mes, les Direccions Territorials trametran a la Direcció General de Centres i Promoc ió Educativa la relació detallada de les dades bancàries dels Centres autoritzats i la comunicació als Centres sol·licitants de la resolució adoptada.  
La Direcció General de Centres i Promoció Educativa actualitzarà en el mes de gener següent els canvis bancaris autoritzats.  
En qualsevol cas, mentre es comprove el bon funcionament dels nous comptes, els Centres no cancel·laran els antics.  
Amb l'autorització prèvia dels Serveis Territorials de Cultura i Educació respectius, les Extensions de Batxillerat i Seccions de Formació Professional podràn obrir comptes corrents per a la gestió de les despeses de funcionament distintes a les dels Centres de què depenen.  
Les ordres de pagament que s'expediran contra aquests comptes tindràn validesa sota les firmes del Vicedirector de l'Extensió i un Professor de la Comissió Delegada del Consell Escolar del Centre. La justificació de la despesa i la tramitació es durà a terme en un Annex complementari al compte de gestió anual del Centre de què depén.  
V Instrumentació comptable.  
Tenen plena vigència els llibres establits per a Centres de Pre-escolar, EGB i Educació Especial fixats en la Resolució de la Direcció General d'Educació Bàsica i Educació Especial de 31 de gener de 1986, i en la Resolució de 15 de desembre de 1984 (DOGV de 28 de març de 1985), per a Ensenyaments Mitjans, sense perjudici d'adaptar els continguts a allò que estableix la present norma i la Llei de Taxes de la Generalitat Valenciana.  
VI. Arxiu de la documentació.  
Les rendicions anuals de comptes, l'aprovació del Consell Escolar, i tota la documentació de caràcter econòmic que servirà de justificació a les operacions econòmiques i assentaments comptables (pressupost, factures, rebuts, matrius de talonaris de xecs, còpies d'ordres de transferència ... ) s'haurà d'archivar per ordre cronològic.  
Aquesta documentació lo podrà sol·licitar en qualsevol moment l'Administració Educativa o la Intervenció General de la Generalitat Valenciana, les quals també podràn fer els controls d'auditoria que estimen convenients. De la custòdia d'aquest és responsable el Director del Centre o la persona en qui delegue.  
Si canvia la Direcció del Centre, es produirà el traspàs de la documentació i s'haurà d'emplenar un Acta diligènciada pel Consell Escolar, que incloga el Balanç de la situació econòmica en aquest moment.  
València, 14 d'abril de 1988. - El Director General de Centres i Promoció Educativa: Baltasar Vives i Moncho.  
ANNEX I  
Compra de béns corrents i despeses de funcionament-Reparació i conservació de béns: S'imputen en aquest concepte les depeses de manteniment i conservació dels béns, tant immobles com mobles que pertanyen al Centre en propietat, en arrendament, o en qualsevol altra forma.  
- Edificis i altres construccions: S'hi inclouen totes les despeses d'aquesta mena, que es realitzen en locals, ja siguen propis o arrendats, i les reparacions de façanes, pintura en general, reparacions en sostre o terrasses, reparació de vidres, fusteria, llanteria, instal·lacions esportives i rehabilitadores, etc., i també les llicències que s'hagen d'obtenir per a la seua realització. Les reformes i ampliacions d'importància, tals com augment de superfície d'edificis, instal·lacions de sistemes de calefacció central, acondicionament d'aire, etc., figuraràn dotades en els crèdits d'inversions.  
- Maquinària, instal·lacions i utillatge: S'imputen a totes les despeses que origine la conservació, manteniment i reparació de instal·lacions, com ascensors, muntacàrreges, motors, calderes, aire acondicionat, centralites i aparells telefònics, etc., bé siga per haver-ho realitzat directament o mitjançant contractes de conservació i manteniment. S'hi inclou l'adquisició de peces, equips i elements necessaris per a realitzar-ne les reparacions.  
Les reparacions importants que comporten augment de valor o que transformen completament els béns seràn considerades inversions.  
- Mobiliari i estris: S'imputen les despeses de conservació de mobiliari, reparacions de cadires, taules, prestageries, armaris, fitxers, neteja i reparacions de màquines d'escriure, calcurar, etc.  
- Equips per a processos d'informació: S'imputen les despeses derivades de la reparació, conservació i manteniment dels camps informàtics, de transmissions i altres especials, bé siga per realització directa o mitjançant contractes de conservació i manteniment. S'hi inclou l'adquisició de peces i elements necessàris per a realitzar-ne les reparacions.  
- Subministraments: inclou les despeses necessàris per a la reposició dels estris i material, la utilitat dels quals no s'esgota amb el primer ús, com estris de neteja.  
Així mateix, s'arreplega ací el material no fungible de les àrees de recuperació, tallers ocupacionals, jocs recreatius, material esportiu el consum del qual es dilata a més de diverses utilitats.  
També s'inclouen les reposicions de llenceria dels Centres (tovalloles, estovalles, torcaboques, cortines, etc.), i el material de cuina, menjador, en sentit ample, tal com cassoles, vaixelles, cuberteries i similars i, en general, tots aquells semblants que per la seua durada i cost no es consideren inventariables, però si controlables.  
En general, aquells subministraments, que tinguen la finalitat fonamental de mantenir el nivell d'equipament necessàri per al funcionament normal dels serveis.  
- Transports i comunicacions: S'imputen les despeses de transport de tot tipus, llevat de persones, i les despeses per serveis telefònics, postals, telegràfics i qualsevol altre tipus de comunicació.  
Telèfon: Inclou les despeses per conferències urbanes i interurbanes, així com el lloguer dels aparells telefònics i les quotes fixes.  
Correu: Inclou les despeses que suposen l'enviament de la correspondència, l'apartat de correu, etc..  
Telègraf: Inclou les despeses motivades per l'ús d'aquest mitjà de comunicació.  
Telex: Inclou les despeses motivades per l'ús d'aquest mitjà de comunicació.  
- Treballs realitzats per altres empreses: S'imputen les despeses ocasionades per:  
Seguretat: S'imputen les despeses de seguretat en edificis concertats amb companyies especialitzades, el manteniment d'extintors i qualsevol altre similar.  
Postals: Inclou les despeses dels serveis concertats amb empreses especialitzades per a la distribució de missatges, noticies i correspondència en general.  
- Material d'oficina: Comprén els tipus de despeses següents:  
Material d'oficina no inventariable: S'imputen les despeses originades per la compra del material fungible necessàri per a la gestió administrativa (paper, carpetes, bolígrafs, llapis, rebuts, llibres, comptes i documents de comptabilitat, etc.) i del material que encara que siga «no fungible», no té la consideració d'inventariable però si de «controlable» (grapadores, taladradores, segells de cautxú, tisores, pepereres, etc.).  
Premsa, revistes i publicacions periòdiques:  
S'imputen les despeses de l'adquisició de periòdics (qualsevol que en siga la finalitat de l'adquisició), publicacions de legislació, taules de vigència legislativa i jurisprudència.  
Llibres i altres publicacions: Comprén les despeses d'adquisició de llibres i altres publicacions.  
Material informàtic: S'imputen les despeses de material per al funcionament d'equips informàtics, transmissions i altres.  
- Dietes i locomoció: Comprén les despeses següents:  
Dietes: S'aplicaràn les quantitats que es meriten diàriament per a compensar les despeses que origina l'estada del personal del Centre en llurs desplaqaments en Serveis Oficials.  
Locomoció: S'aplicaràn les indemnitzacions que corresponguen percebre als titulars de vehicles particulars, que autoritzats com cal, s'utilitzen en l'execució de determinades comissions de serveis.  
Inclou també la locomoció urbana entenent-se com a tal, les despeses originades per usar els mitjans de transports públics dins de la mateixa localitat, el personal que ha de complir les seues funcions, el pagament del peatge a l'autopista.  
Les quantitats corresponents seran les legalment establertes.  
Veure annex